Ροβέρτος του Ε

Ο Ροβέρτος, κόμης του Ε και κύριος του Χέιστινγκς (απεβ. μεταξύ 1089 - 1093) από τον Οίκο της Νορμανδίας-Ε ήταν γιος του Γουλιέλμου Α΄ κόμη του Ε και της συζύγου του Λεσκελίν. Ο Ροβέρτος του Ε συμμετείχε με 60 πλοία για υποστήριξη του Γουλιέλμου του Κατακτητή στην Νορμανδική κατάκτηση της Αγγλίας. Ο Ροβέρτος πήρε σαν ανταμοιβή (1068) το κάστρο του Χέιστινγκς και τις γύρω περιοχές οι οποίες ανήκαν στον Ονφρόι ντι Τιλέιγ. Το Domesday Book αναφέρει ότι ο Ροβέρτος και ο γιος του Γουλιέλμος είχαν εκτάσεις σε διαφορετικές κομητείες με συνολικά έσοδα 690 λίρες ετησίως. 

Το 1069 κατηγορήθηκε από τον βασιλιά ότι υποστήριξε τον Ροβέρτο, κόμη του Μορτέν ο οποίος παρακολουθούσε τους Δανούς. Ο ίδιος είχε σταλεί να καταστείλει την εξέγερση του Ίντρικ στα δυτικά, στρατοπέδευσε στο στόμιο του ποταμού Χάμπερ. Οι Δανοί επιτέθηκαν αλλά οι δυο στρατιωτικοί αρχηγοί τους αιφνιδίασαν και τους συνέτριψαν, αναγκάστηκαν να δραπετεύσουν μέσω θαλάσσης.  
Μετά τον θάνατο του Γουλιέλμου του Κατακτητή υποστήριξε τον μεγαλύτερο γιο του Ροβέρτο Β΄ της Νορμανδίας αλλά διώχθηκε λόγω του ακόλαστου τρόπου ζωής του, κατέφυγε στον Γουλιέλμο Ρούφο που του παραχώρησε μερικά από τα κάστρα του. Ο Ροβέρτος ήταν ένας από τους βασικούς υποστηρικτές του Γουλιέλμου Ρούφου την εποχή που έκανε την επίθεση στον αδελφό του στην Νορμανδία, πέθανε μετά από αυτό το επεισόδιο.

Οικογένεια
Με την σύζυγο του Βεατρίκη του Φαλαίζ, κόρη της Αρλέττας του Φαλαίζ, απέκτησε :
 Ραούλ απεβ. μετά το 1036.
 Ροβέρτος απεβ. μετά το 1149.
 Κονντόχα απεβ. μετά το 1087, παντρεύτηκε τον Φουλκ τού Ανγκουλέμ. Γιος της ήταν ο:
 Γουλιέλμος Ε΄ 1084-1120, κόμης του Ανγκουλέμ.
 Γουλιέλμος Β΄ απεβ. το 1095, διάδοχος του πατέρα του.
 (;) Ερεμμπούργκα του Μορταίν, παντρεύτηκε τον Ρογήρο Α΄ των Ωτβίλ κόμη της Σικελίας.
 (;) Αρμάνντ, νυμφεύτηκε τη Βεατρίκη των Ωτβίλ (αδελφή τού Ρογήρου Α΄), κόρη τού Τανγκρέδου κυρίου τού Ωτβίλ στη Νορμανδία.

Πολύ πιστός, έκανε δωρεές στην εκκλησία σε όλη την διάρκεια της ζωής του, ιδιαίτερα στο Αββαείο του Φεκάμπ στην Ρουέν (1051). Όταν χήρεψε, νυμφεύτηκε σε δεύτερο γάμο την Ματθίλδη των Ωτβίλ, κόρη του Ρογήρου Α΄ της Σικελίας και της Ιουδήθ των Εβρέ μίας 2ης εξαδέλφης τού Γουλιέλμου Α΄ του Κατακτητή. Μετά το διαζύγιό τους η Ματθίλδη παντρεύτηκε τον Ραϋμόνδο Δ΄ κόμη της Τουλούζης και μαρκήσιο της Προβηγκίας.

Ο Ροβέρτος τάφηκε στο αβαείο του Σαιν Μισέλ στο Τρεπόρ, που το είχε ιδρύσει κοντά στην πόλη τού Ε την περίοδο 1057-1066, στην μνήμη της πρώτης συζύγου του.
Τον Ροβέρτο διαδέχθηκε ο γιος του Γουλιέλμος Β΄.

Παραπομπές

Πηγές

Callender (2014). "The Monastery of Saint-Michel du Tréport and the Borderlands of Northeast Normandy, 1059-1270". Western Michigan University.
Cownie, Emma (1998). Religious Patronage in Anglo-Norman England, 1066-1135. The Boydell Press.
Crouch, David (2005). The Birth of Nobility: Constructing Aristocracy in England and France, 900-1300. Pearson Education Limited.
Douglas, David (1946). "The Earliest Norman Counts". The English Historical Review. Oxford University Press. Vol. 61 No. 240 May.
Hagger, Mark (2012). William: King and Conqueror. I.B. Tauris.
Harper-Bill, Christopher, ed. (2000). Anglo-Norman Studies XXII: Proceedings of the Battle Conference 1999. The Boydell Press.
Van Houts, Elizabeth, ed. (2000). The Normans in Europe. Manchester University Press.

Οίκος της Νορμανδίας
Κόμητες του Ε